Adleoli Pencadlys S4C i Sir Gâr – The Pembrokeshire Herald
MAE PRIFYSGOL Cymru Y Drindod Dewi Sant yn llawenhau yn y newyddion bod Awdurdod S4C wedi cyhoeddi ei fwriad i adleoli pencadlys y sianel i Gaerfyrddin. Y Brifysgol sydd wedi bod yn arwain y cais ar ran y rhanbarth i ddenu pencadlys y sianel i Sir Gaerfyrddin gyda Chyngor Sir Gâr yn brif bartner yn y fenter. Mae'r cais i ddenu S4C wedi creu cynnwrf ymysg trigolion y De-Orllewin gyda miloedd yn dangos eu cefnogaeth yn frwd dros y misoedd diwethaf.